Баяраагийн Наранбаатар

Баяраагийн Наранбаатар — Дэлхийн АШТ-ий мөнгө (2007), хүрэл (2005) медальт Монгол Улсын чөлөөт бөхийн 55 кг жингийн тамирчин, Монгол улсын гавьяат тамирчин.

Намтар
Монголын бөх Баяраагийн Наранбаатар -нд БНМАУ-ын Дорнод аймгийн Чойбалсан хотод төржээ. Аав нь Төв, ээж нь Дорнод аймгийнх, хоёул цэргийн газрын эмч хүмүүс байв. Тэднийх олон газар нүүж суусаар сүүлдээ Хан-Уул дүүрэгт Биокомбинатын хажууд төвхнөсөн гэдэг. Сурагч Наранбаатар 1994 оноос Хөдөлмөр нийгэмлэгийн Намшир багшийн бөхийн секцэнд элссэн. Хожмоо Баттулга багшийн удирдлаганд бөхөөр хичээллэдэг болсон.Гавьяат тамирчин Б.НАРАНБААТАР: Эгч ээ, мөнгө байхгүй, ЧимхчиХ 1997 онд Нийслэлийн 10-р дунд сургуулийг төгсөж, 2003 онд УБИС-ийг багш дасгалжуулагч мэргэжлээр дүүргэсэн.Баяраагийн Наранбаатар

Наранбаатар 2002 онд Иранд болсон Тахтийн нэрэмжит тэмцээн, Болгарын Дан Коловын нэрэмжит тэмцээнд дараалан түрүүлсэнээр олонд танигдсан. 2003 оноос хойш улсаа төлөөлөн ДАШТ-д олон удаа оролцсон. 2005 оны ДАШТ-д хүрэл медаль хүртэв. Сүүлийн арваад жилийн дотор дэлхийгээс медаль хүртсэн Монголын эрэгтэй чөлөөт бөх гэвэл Пүрэвбаатараас хойш Мандахнаран хүртэл Наранбаатар л ганцаар байсан юм. Хоёр жилийн дараа 2007 оны ДАШТ-д эхний гурван даваанд Гүрж, Турк, Сирийн учраагаа ялаад, хагас шигшээд Беларусийн Ризван Гажиевийг (2-0, 1-1, 1-1) дийлж, алтын төлөө Оросын Бесик Кудуховыг (0-3, 1-1, 0-0) баралгүй мөнгөн медаль дээр буусан.2007 оны Бөхийн төрлүүдийн ДАШТ-ын дүн Наранбаатар гурван удаа (2004, 2008, 2012) олимпод барилдаж өнгөрсөн. Түүнээс гадна 2004 оны Азийн АШТ-аас мөнгөн медаль, 2005 оны Дэлхийн оюутны их наадам (Универсиад)-аас алтан медаль хүртэж байлаа. УАШТ-ын 5 алт, 4 мөнгө, 3 хүрэл медальтай.

ДАШТ-аас медаль шүүрсэн Наранбаатарыг 2005 онд төрөөс Монгол Улсын гавьяат тамирчин цолоор шагнаж алдаршуулжээ.

Иш баримт

Ангилал:Википедиа:Онцлох өгүүлэл
Ангилал:Монголын бөх
Ангилал:Монгол улсын гавьяат тамирчин
Ангилал:Чойбалсаны (хот) хүн
Ангилал:Монголчууд
Ангилал:1980 онд төрсөн